9. november 2009

**Kære forældre i 4. klasse**

Vi skal i det næste stykke tid arbejde med kapitlet Tegning. Eleverne skal i denne periode lære om:

* **Arbejdstegning.** Tegne skitser af genstande set fra forskellige vinkler - forfra, fra siden og fra oven.
* **Isometrisk tegning.** Tegne i 3 dimensioner på isometrisk papir (net af ligesidede trekanter).
* **Ligedannede figurer**. Genkende og tegne figurer, der har samme form og vinkler, men forskellige størrelser.
* **Målestoksforhold.** Lave større eller mindre tegninger af virkeligheden i forskellige forhold.
* **Konstruktion.** Tegne trekanter med vinkelmåler og passer ud fra angivne vinkler og sidelængder.
* **Perspektivtegning.** Arbejde med teknikker til at gengive virkelighed med dybdevirkning.

Nedenstående aktiviteter/spil kan med fordel laves igen derhjemme, når børnene har arbejdet med dem i skolen.

**Aktiviteter og spil fra bogen:**

|  |  |  |
| --- | --- | --- |
| Side 51  | opgave 6 | **Arbejdstegninger fra klassen**. Lav i stedet arbejdstegninger fra jeres hjem. |
| Side 55 | opgave 19 | **Tegn skolegården**. Tegn i stedet dit hus i målestoksforhold 100:1. |
| Side 56  | opgave 21 | **Forstør rektangler**. |
| Side 57  | opgave 26 | **Målestoksforhold på computeren**.  |
| Side 59 | opgave 32 | **Find forsvindingspunkter.** Brug evt. egne billeder med rumlige og kasseformede ting på. |

**Andre aktiviteter:**

**Tegn og gæt**. Tegn en arbejdstegning (set forfra, fra siden og fra oven) af en genstand i hjemmet og lad efterfølgende en anden gætte, hvilken genstand, der er tale om.

**Ligedannede firkanter**. Mål og tegn en firkantet genstand i hjemmet (fx dankort, spillekort, knækbrød), som barnet skal tegne en mindre og/eller større udgave af.

**Virkelighed og tegning.** Tegn en enkel illustration på ternet papir, skriv ”virkelighed” under og angive et målestoksforhold (fx 1:2 eller 3:1). Barnet skal efterfølgende lave en tilhørende ”tegning” (se grå boks på side 54 og 56).

**Konstruer trekanter**. Angiv to vinkler (højst en må være ret eller stump) og en længde eller tre længder, og lad barnet konstruere en trekant ud fra oplysningerne.

God fornøjelse og med venlig hilsen

Skriv dit navn her...